open-index/open-wikipedia-markdown huggingface dataset:
Flying Boetoe

**MC Flying Boetoe** is in motorklup fan De Jouwer. De klup waard yn 1973 oprjochte troch Harry de Wolff, Jan Agema en Jetze Valkema. De feriening hie yn 2018 sa'n 275 leden en hat in eigen motorsportlokaasje en ferieningsgebou oan de Polderboskdyk 37 oan de súdkant fan de Jouwer. 

## Begjinjierren
Begjin santiger jierren waard der troch Jousters brommeriden op in stik grûn oan de Tramdyk tusken De Jouwer en Snits. Nei de oprjochting fan de motorklup waard op ferskate plakken racet. Alle jierren waard in gersbaanrace organisearre op de Jouster Nutsbaan. Earst op it binnenterrein, mar letter op de bûtenbaan. De dei nei de gersbaanrace waard de baan troch frijwilligers wer yn oarder makke en opnij ynsiedde sadat de hynders op de Jouster Swipedei wer in goede baan hiene. 

## In eigen baan
Uteinlik krige de feriening yn 1988 de hjoeddeiske (2019) baan fan 4 hektare, net fier fan de snelwei nei It Hearrenfean. De baan waard earst brûkt as gersbaan mar letter ek om te crossen. De aairûne sânbaan fan 420 meter is makke foar de baansport. De klup organisearre ek Supermotoraces Fryslân op it yndustryterrein de Wâldfinnen. Op it terrein is neist in gersbaan ek in oardel kilometer lange crossbaan oanlein.

## Eveneminten
De feriening organisearre nasjonale en regionale motorkrosseveneminten en gers- en sânbaanwedstriden. Sa wie De Jouwer yn 1995 gasthear fan it Europeesk kampioenskip foar specialracers. Kelvin Tatum wûn en yn maaie 2004 waard de earste race fan it fiif jier letter alwer út de tiid rekke EK shorttrack (gersbaanracen op crossmotors) wûn troch Jouster Wybe Valkema. En kluplublid Tjalle Reitsma helle ek grutte suksessen. Der waard fan alles organisearre. Yn de mande mei popgroep Normaal waard in racedei en konsert hâlden, in iisrace op Thialf, yndoarcrossen, supermoto en feestjûnen. By gelegenheid fan it 40-jierrich bestean ferskynde yn 2013 it boek 'Boetoemania'.

## Boetoe fan it jier
De broer fan bestjoerslid Agema naam as marineman in pear kettinkjes mei in embleem foar de stifters mei út Maleisië.  It leaden fruchtberheidssymboal fan Maleisyske manlju hie de foarm fan in fallus mei wjukjes der oan en waard yn Turkije in 'Flying Boetoe' neamd. Under dy namme waard de klup op 20 maaie 1974 ynskreaun by it motorbûn KNMV. It trijetal inisjatyfneamers fregen ek fuort goedkarring oan keninginne Juliana. It ynliste brief mei de keninklike tastimming waard ophongen yn it kluphûs 'Boetoedrôme'. Sûnt 2001 wurdt jierliks de 'Boetoe fan it jier' útroppen, de winner krijt in trofee yn de foarm fan in 'boetoe'.
Oaters

**Oaters** is in basketbalferiening op De Jouwer. De kleuren fan de klup binne grien en wyt. De klup hat syn ûnderkommen yn sporthal 'Sportfun' op De Jouwer. 

De klup hie yn 2018 in manljus- en in frouljusteam. De jeugd bestie út in team ûnder de 18 en in team ûnder de 16 jier, fierders wiene der twa teams fan ûnder de 14 en twa teams fan ûnder de 12 jier. De alderjongsten spylje yn it 'Peanuts'-team. Boppedat wurdt troch rekreanten basketballe. 

## Skiednis
Yn 1971 waard foar it earst basketballe op De Jouwer, doe't de feriening Titanic oprjochte waard. De oprjochters bestie út jongerein dy't simmerdeis sylde en winterdeis ek aktyf wêze woene. Under lieding fan gymnastyklearaar J. v.d. Veen spilen in damesteam en in jongesteam kompetysje. Der waard spile yn de sealen oan de Skien en oan de Hurddraversdyk. Letter waard der ek spile yn sporthal De Stuit. De klup waard in oantal jierren ûnderdiel fan omnyferiening VKH en krige yn 1993 de namme Oaters. Dy namme komt fan 'oat', in synonym foar de nôtsoarte wylde hjouwer. Spilers fan de klup binne dus *oaters*, dus Jousters.
Malpaso Productions

**Malpaso Productions**, oant 1988 de **Malpaso Company**, is in Amerikaanske filmstudio dy't eigendom is fan 'e ferneamde akteur Clint Eastwood. It bedriuw waard yn 1967 oprjochte, en is ferneand nei in beek op Eastwood syn lân, de Malpaso Creek. 

## Namme
De namme 'Malpaso' komt fan 'e Malpaso Creek, in beek dy't oer de 115&nbsp;ha lân streamt dy't akteur Clint Eastwood yn 1967 oankocht besuden syn wenplak Carmel-by-the-Sea, yn 'e Amerikaanske steat Kalifornje. Eastwood fûn 'Malpaso' (Spaansk foar "misstap") in moaie iroanyske namme foar syn earste ûndernimming.

## Skiednis
Nei't er oan ferskate grutte Hollywood-produksjes meiwurke hie, begûn akteur Clint Eastwood argewaasje te krijen oer it fergriemen fan jild dat yn syn eagen by sokke produksjes healwize foarmen oannaam. Om sawol de kreätive as finansjele kontrôle nei him ta te lûken oer films dêr't er yn spile, besleat er in eigen filmstudio te begjinnen. Dat waard de Malpaso Company, dy't yn 1967 oprjochte waard troch Eastwood en syn finansjeel adviseur Irving Leonard, mei it salaris dat Eastwood fertsjinne hie mei syn aktearjen yn 'e ''Dollars''-trilogy fan regisseur Sergio Leone.

Leonard wie neitiid de algemien direkteur fan 'e Malpaso Company oant syn hommels ferstjerren yn desimber 1969. Yn 1988 waard de Malpaso Company omneamd ta Malpaso Productions. Yn 't earstoan makke Malpaso inkeld films dêr't Eastwood sels yn spile, mar letter wiene der ek geregeldwei produksjes dêr't Eastwood allinnich efter de skermen by belutsen wie, as regisseur en/of filmprodusint. Frijwol alle films fan Malpaso wiene ko-produksjes mei oare (gruttere) filmstudio's. Eastwood stiet bekend om tige strakke opnameskema's, wêrmei't er syn films binnen de stelde tiid en binnen it beskikbere budget ôfmakket.

## Produksjes
Yn 'e opsomming hjirûnder binne films dêr't Clint Eastwood sels de haadrol yn spile, markearre mei in asterisk (*).
;as de Malpaso Company

;as Malpaso Productions

## Keppelings om utens
*Films fan Malpaso Productions yn 'e Internet Movie Database (IMDb)
Oat

**Oat**, **ile hjouwer** of **wylde hjouwer** (*Avena sterilis*) is in ienjierrige plant út de gerzefamylje (*Poaceae*) en is de foarâlder fan hjouwer. Oat komt fan natuere foar yn Europa oant Sintraal-Azië en Noard-Afrika. De soarte is ferspraat nei Noard-Amearika.

Oat komt foar as ûntúch yn nôt, flaaks en koalsiedikkers en yn bjirmen, op diken en stoartplakken. It oantal gromosomen is 2n = 42.

Oat wurdt 60-120 sm heech en hat woartels oant in meter djip. De keale raaien hawwe 2-5 knopen. De blêdskie is keal, mar de ûnderste binne faak ferspraat behierre. It tonkje is 3-6 mm lang mei in fluezige râne. It blêd is 10-50 sm lang, 4-10 mm breed en sawol oan de basis as oan de râne koart behierre.

Oat bloeit fan juny oant augustus. De bloeiwize is in 10-40 sm lange en oant 20 cm brede piramidefoarmige plom mei útsteande tûken en hingjende ierkes. In ierke hat 2-3 blomkes en is sûnder tsjêfnulle 16-25 mm lang. De as fan it ierke is behierre. De ripe fruchten falle ôfsûnderlik ôf. De ûnderste, lansetfoarmige, keale tsjelktsjefkes hawwe 7-9 nerven en binne like lang as it ierke. De ûnderste, lansetfoarmige kroantsjefkes hawwe sân nerven, binne 15-20 mm lang en hawwe oan de top twa koarte tosken. De ûnderste helte is beset mei stive, faak brune hierren. De knikte tsjêfnulle is 15-40 mm lang en yn it ûnderste diel draaid. De helmhokjes binne 3 mm lang.

Avena sterilis (1).jpg|Bloeiwize
Avena sterilis spikelet (1).jpg|Ier
Avena sterilis spikelet (2).jpg|Ierkes


De nôtfrucht is ticht behierre en 7-8 mm lang. Se bliuwe oant 20 jier kymkrêftich.

## Nammen yn oare talen
De nammen yn oare talen:
* Dútsk: Tauber Hafer
* Ingelsk: Wild oat
* Sweedsk: Storhavre
Gymnastykferiening CSC

**Gymnastykferiening CSC** is ûnderdiel fan omnysportferiening CSC fan De Jouwer. De feriening waard yn oktober 1928 oprjochte as *Christelijke Sport Centrale*.  

De omnyferiening hie yn 2018 ûngefear 380 leden. CSC hat neist in gymnastykôfdieling ek in follybalôfdieling. Yn de fyftiger jierren waarden sportdagen hâlden op de fuotbalfjilden fan Friso oan de Uilke Boonstraleane. De jierlikse útfierings waarden hâlden yn de boppeseal fan hotel Terwisga. CSC hie eartiids ek in fuotbalôfdieling en in ôfdieling majorettes.

Neist gymnastyk en turnjen is der gelegenheid foar freerunning en 50+ sport. De lessen en trenings binne yn Sporthal De Stuit. Yn 2016 ferhuze de klup fan de Evenemintenhal nei sporthal De Stuit. Dy hal waard doe omboud ta turnsintrum. Sa is der in ferhege poadium makke mei dêr efter in falkûle. Sa koe better oefene wurde op drege akrobatyske sprongen. De turnhal waard yn 2017 neamd nei earelid Marijke Buwalda. It klupblêd hat as namme *Sportief*. De klupkleuren binne swart en oranje. Yn de swarte gymnastykpakjes is de oranje flam út it ferieningslogo ferwurke.
Theresiahûs

**Soarchsintrum Sint Theresia** is in soarchsintrum oan de Titus Brandsmawei 62 op De Jouwer.

## Kleaster

Oan de ein fan de jierren '20 fan de tweintichste iuw ûntstie yn de H. Mattheüsparochy de winsk om in thús de bouwen foar âlde parochyleden. Nei in grutte skinking fan jild en grûn troch de widdo Wytske Tadema waard yn 1930 it ‘St. Theresiahûs’ iepene mei Wietske Tadema as earste bewenster. Yn dat jier kamen achttjin susters fan kongregaasje fan Sint Jozef út Amersfoort nei De Jouwer. It tehûs wie tagelyk in kleaster foar de susters. 

De susters joegen beukerûnderwiis en rjochten in roomske húshâldskoalle en naaiskoalle op. Fan 1949 ôf joegen se foarmingskursussen oan famkes dy't by Douwe Egberts wurken. Yn 1958 kaam der ek in oplieding foar âldereinhelpsters en - fersoarchsters.

## Utwreidings
Yn 1956 waard it ‘Sint Theresiahûs’ ferboud en útwreide. Der kamen keamers foar âlderein en in kapel en in refter foar de susters. Yn 1959 waard oan de Wietske Tademaleanen nije fleugel oanboud mei in tuskengong as ferbining mei it âlde gebou. Tagelyk waarden 19 âldereinwenningen boud. Mei elkoar ha der mear as tachtich susters oan it tehûs ferbûn west. Yn 1964 wennen noch fyftjin susters yn it Theresiahûs. 

## Nijbou
Tusken 1975 en 1979 waard in nij Theresiahûs boud. De susters wiene oant jannewaris ferbûn oan it âldereintehûs en wurken oant juny 1989 yn it ûnderwiis. De lêste susters giene yn maaie 2006 werom nei Amersfoort.

Yn 2012 waard it hiele kompleks platsmiten en kaam der in nij gebou dat yn 2014 iepene waard as 'Soarchsintrum St. Theresia’. It bestiet út twa gebouwen dy't mei in glêzen hal mei elkoar ferbûn binne. It haadgebou hat 52 soarchunits. Dêrfan binne 24 bedoeld foar groepswenjen. By it Theresiahûs steane fjouwer oare gebouwen mei 48 romme senioare-apparteminten dy't ferhierd wurde troch Soarchgroep St. Maarten en wenningboufeiening Accolade.
Welsum (Olst-Wijhe)

**Welsum** is in plak yn de gemeente Olst-Wijhe fan Oerisel en leit op de westigge fan de rivier de Isel, foar Olst oer. Yn it doarp stiet de nôtmole 'Houdt Braef Stant' út 1856.

It hinneras Welsumer hat syn oarsprong yn dit plak. 

## Skiednis
It plak Welsum wurdt foar it earst neamd yn 1295. De toer fan de Herfoarme tsjerke is om 1475 hinne boud.

Neffens omskriuwing fan Van der Aa út 1846:
*Welsum*' is ien fan de fjouwer buorren fan it eardere skoutamt Olst, no in doarp yn Sallân provinsje Oerisel, arr. kant en 2 oeren noardwestlik fan Dimter, gemeente en 1/4 oere westlik fan Olst, wêrfan it troch de Isel skieden is en dêrtroch ôfsûndere troch de provinsje Gelderlân omjûn leit. It hat in pont mienskiplik mei it eastlike part fan de gemeente. It is 104 ha grut en der binne 690 ynwenners, dy't meastentiids yn de lânbou oan it wurk binne en ek in stienbakkerij ha.

## Nijs
Yn 2001 kaam it plak yn it nijs doe't in op in oantal buorkerijen it fee romme waard fanwege it útbrekken fan MKZ. In bekende ynwenner is Sabine Uitslag, Twadde Keamerlid foar it CDA.


Dykhuis_welsum.JPG|*Dykhûs ûnder Welsum (2001)*
Tussen Welsum en Welsumerveld, de uiterwaarden van de IJssel IMG 3341 2018-05-09 14.46.jpg|*De uterwaarden fan de Isel tusken Welsum en Welsumerveld (2018)*
Welsum, korenmolen Houdt Braef Stant RM31449 IMG 3354 2018-05-09 14.58.jpg|*Nôtmole Houdt Braef Stant (2018)*
Welsum 31453 IJsseldijk3.JPG|*Tolhûs oan 'e Iseldyk (2012)*
Iisklup 'Vlecke Joure'

**Iisklup 'Vlecke Joure**' is in feriening mei in iisbaan oan de Uilke Boanstraleane op De Jouwer. 

## Vegelinbaan
De klup waard oprjochte op 28 novimber 1858. Ien fan de oprjochters wie Valerius Vegelin van Claerbergen, in broer fan Arent Johan Vegelin van Claerbergen dy't fan 1892-1906 boargemaster fan Haskerlân wie. Nei him waard de baan neamd dy't yn 1898 op syn grûn oanlein waard yn de Súdwestpolder, oan de súdwestkant fan Meubelfabryk De Vrij, efter de roomske tsjerke. Dy Vegelinsbaan wie in rjochthoekige flakte fan 246 meter langte, de ryd- of sportbaan wie 160 m. mei op elk ein in útrinstik fan 20 meter, de bybaan wie 46 meter. Dêr waarden al wedstriden holden, sa waard op 23 desimber 1890 riden om it 'Meesterschap van Nederland'.

Yn in op 24 novimber 1898 holden bysûndere ledegearkomst ta betinking fan it 40-jierrich bestean fan de iisklup waard in 'Reglement voor het gebruik van den Kunstbaan' fêststeld en waard besletten om de 'kunstbaan' de *Vegelinsbaan* te neamen. 
## Nutsbaan
Op 10 jannewaris 1929 op It Nutssportterrein oan de Hurddraversdyk de nije iisbaan yn gebrûk nomd. It jier dêrfoar, op 1 oktober 1928 wie dêr al in hurddraversbaan yn gebrûk nomd troch de hurddraverij- en renferiening 'Joure en Omstreken'. De Nutsbaan ferfong de âlde Vegelinsbaan. De iisbaan waard offisjeel iepene troch Joachim Carel Vegelin van Claerbergen, dy't dêrby bystien waard troch syn suske Charlotte Hélène Henrike. Neist de famylje Vegelin van Claerbergen wiene bestjoersleden fan it Nutsdepartemint en fan de iisklups "Vlecke Joure" en "De Jeugd" oanwêzich. Oan "De Jeugd" wie it tabetroud de earste wedstryd op de nije baan te organisearjen. Der diene dy dei 76 pearen mei oan de jeugdriderij. Jûns waard der ek in soad gebrûk makke fan de ferljochte baan.
Op 29 jannewaris 1929 waard it nasjonaal kampioenskip koartebaanriden op de Jouster baan ferriden. Winner waard Joue de Jong fan Sniksweach, krekt foar Jaap Slof fan De Jouwer. By de froulje wûn dy dei Geeske Woudstra fan Dunegea, mei in twadde plak foar Jitsche de Boer fan Boarnburgum.

Ofbyld:Iisklup De Vlecke.jpg|Vegelinbaan
Ofbyld:Iisklup De Vlecke yn 1908.jpg|Vegelinbaan
Ofbyld:De Jouwer iisklub De Vlecke.jpg|Vegelinbaan
Ofbyld:Iisklub De Vlecke.jpg|Vegelinbaan
Ofbyld:Iisklup De Vlecke hurdriden.jpg|
Ofbyld:De Jouwer iisklup De Vlecke.jpg|
Ofbyld:De Vlecke sûkelarjetintsje yn 1908 by it ringriden.jpg|Sûkelarjetintsje by it ringriden yn 1908
List fan boeken oer De Jouwer

Dit is in alfabetyske **list fan boeken oer De Jouwer**.

* Abe Brouwer – De Gouden Swipe
* Abe Brouwer – Fjouwer fan de Jouwer
* Binnenpaden en Buitenbeentjes
* Brandweer Skarsterlân 30 jaar
* Brattinga En er brandde altijd licht
* Bussen van Smit Joure
* Christellijk Onderwijs 100 jaar
* Concordia 100 jaar
* Concordia 100 jaar op De jouwer 1908-2008
* Cornelis Johannes de Jong 1869-1955
* De Jong, J.H.J. 1894-1964
* De Midstraat kloppend Hart van Joure
* Douwe Egberts 1753-1928
* Douwe Egberts De nakomelingen van
* Elias Annes Borger 1784-1820
* Fan Lytse Hazze ta greate Jouwer
* Flying Boetoe 1973-2013
* Fragmenten uit de Geschiedenis van Joure 1200-2014
* Gedenck Clanck
* Gereformeerden anderhalve eeuw
* Gildegids Joure
* Handel en Wandel-Kuierke
* Haskerlân
* Haskerland Inventaris der Archieven
* Haskerland Woningstichting
* Het Nut en de Vlecke
* Homminga’s op ‘e Jouwer
* Hwa wie Wumkes
* In en om Joure
* Joure 1950-1984
* Joure Bevrijd 14-04-1945
* Joure hoe het Groeide en Veranderde
* Joure in Grootmoeders tijd
* Joure in oude Ansichten I
* Joure in oude Ansichten 2
* Joure Vraagbaak voor
* Joure zo was het
* Jouster Harddraverij en Renvereniging 1885-1985
* Jouster Merke 25 jaar Bridge Festijnen
* Keallepoaten en Koarstekoeke
* Kent u ze nog de Jousters
* Kramer Familieboek
* Lyts Luchtenveld Skoalle
* Madzen temidden van mensen
* Matteus 1230-1580 1639-1989
* Monument van de maand
* Om niet te vergeten
* Op de vleugelen des tijds
* Opdat wij niet vergeten
* Oskar 5 jaar
* Penninga’s Molen Geschiedenis van een monument
* Penninga’s Molen in voetsporen van Auke Penninga
* Penninga’s Molen Us Fryske Mûnen
* SC Joure
* Skarsterlân 30 jaar 1984-2014
* Spanninga
* Sporen van het verleden
* Straatnamen hoe verzin je ze
* Tony van der Meulen Anders nog iets
* Tony van der Meulen Het Patent
* TV Joure 40 jaar
* Uurwerkmakers van Joure
* Van winkelnering tot Wereldmerk
* Vegelin van Claerbergen Rijk Bezit
* Vegilin van Claerbergen Memoires
* Vier eeuwen Jouster Hervormden
* VKH 1883-1983
* Vracht- en Vissersschepen Eeltje-Akebaas
* Vrijwilligersjaar verhalen
* Westermar Skoalle 1974-1999
* Wethouder Freark Marten Ringnalda
* Wierda Garage 75 jaar
* Zestig jaar voetbal
VKH

**VKH** wie in sportferiening op De Jouwer, dy't oarspronklik begûn as in gymnastykferiening. De klup waard as *Vriendschap en Kracht en Hygiëne* oprjochte op 26 augustus 1883. It earste bestjoer stie neffens de notulen út H. Visser (direkteur), Dirk v.d Feer (presidint), G. de Jong (fise presidint), H. Maneschijn (siktaris), G. v.d. Wey (ponghâlder), J. Ypma (foarwurker), B. Keverling (foarwurker), J. Wayer (foarwurker) en K. de Vries (lid). De feriening begûn yn 1884 mei 43 leden. De gymnastykferiening hâlde winterdeis ek hurdriderijen en feestjûnen.

## Histoarje
Yn 1911 waard ek in ôfdieling foar froulju oprjochte. Beskermhear fan VKH wie boargemaster P. B. J. Vegelin van Claerbergen. Op 30 maaie 1918 waard in kuorbalferiening oprjochte. It rûn blykber net altyd mei winsk by de feriening, want yn 1918 waard in protestgearkomst hâlden tsjin direkteur Jongejans. 

Yn 1917 waard in kuorbalôfdieling mei 11 dames en 10 hearen. It gymnastykfjild wie oan de Ljouwerterdyk by Heremastate. Doe't G. de Vries yn 1920 lieder fan VKH waard, bestie der al gjin direkteursfunksje mear. Yn 1922 wiene der 26 leden. Doe't De Vries yn 1926 fuortgie namen de hearen Barneveld en Hartstra syn taken oer. De feriening waard yn ferslaggen út dy tiid ek wol 'V en K' neamd. Yn 1923 by it 40-jierrich bestean is it ledetal weromrûn nei 16, en yn de jierren dêrnei sizze noch mear leden op. Yn 1934 is der noch in heare- en in damesbestjoer. Yn 1937 wurdt de klaaiïnge fêststeld. Grutte jonges en hearen gymmestykje gymnastiken tenei yn itselde tenu: in wyt silershimdsje mei swarte broek en swarte knibbelsokken. Dames droegen in wyt kostúm mei rok. Men woel de lytskes ek yn it wyt optrede litte mei it monogram op de boarst.
Yn 1938 waard A. Glas siktaris yn it bestjoer. In jier letter wiene der gjin notulen omdat hy mobilisearre wie. It gymnastyklokaal waard yn de oarloch troch de besetter opeaske. VKH krige yn dy tiid ek in klupflagge. 

## Nei de oarloch
Neidat yn 1945 de befrijingstocht rûn wie, begûn de feriening yn juny mei 300 leden en waard de feriening lid fan de KNAU. De feriening stie doe ûnder lieding fan A. Glas. Yn july 1945 ferskynde ‘Ons clubblad’. Der waard doe gearwurke mei fuotbalklup De Kooi, de foarrinder fan SC De Jouwer. Neist de gymnastykferiening wie der fuotbal foar manlju en adspiranten, hânbal foar froulju, en atletyk foar manlju, dames en adspiranten. It hichtepunt wie op 9 jannewaris 1959 doe’t de feriening it predikaat ‘Keninklik’ krige by de fiering fan it 75-jierrich bestean. Yn 1957 waard de jierlikse útfiering foar de earste kear yn City hâlden. 

## Omnyferiening
VKH waard yn de santiger jierren in omnyferiening. De feriening bestie doe út de ôfdielingen:
* gymnastykferiening VKH - die yn 2014 noch mei oan wedstriden, mar hie yn 2019 gjin leden mar 
* kuorbalferiening VKH - opgien yn Kuorbalferiening SC Joure
* hânbalferiening VKH - hie yn 2018 gjin leden mear
* badmintonferiening VKH
* basketbalferiening VKH - letter Oaters
* follybalferiening VKH - yn 1993 opgien yn Follybalkombinaasje De Jouwer

Op 1 jannewaris 1993 is de omny-feriening VKH opheft en waarden de ôfdielings selsstannige ferienings.
Ynspiraasje (betsjuttingsside)

"**Ynspiraasje**" (fan it Frânske *inspiration*) hat yn de Wikipedy ferskate betsjuttings:

* ynspiraasje (keunst) of artistike ynspiraasje, in hommelse befleaning fan kreätiviteit op it mêd fan 'e keunsten (skilderkeunst, byldhouwen, literatuer, dichtkeunst, ensfh.)
** ynspiraasjeboarne, eat dêr't men sokke ynspiraasje út put
* ynspiraasje (genêskunde), medysk jargon foar it ynazemjen, it tsjinstelde fan ekspiraasje
* godlike ynspiraasje, de doktrine yn it joadendom en kristendom dy't útgiet fan 'e godlike oarsprong fan 'e Bibel

## Sjoch ek
*idee, in ynjouwing dy't ynienen by jin opkomt
Luna Rival

**Luna Rival**, echte namme ûnbekend (Dijon, 24 jannewaris 1997), is in Frânsk neakenmodel en pornografysk aktrise, dy't yn it ferline ek wol gebrûk makke hat fan 'e artystenamme Luna Loup (*loup* is Frânsk foar "wolf"). Hja sette yn 2015 útein mei in wurkpaad yn pornoyndustry en wurke sûnt sawol yn Jeropa as yn 'e Feriene Steaten. Rival hat har spesjalisearre yn 'e lolitapornografy.

## Libben en karriêre
Rival waard yn 1997 berne yn Dijon, de haadstêd fan 'e Frânske regio Boergonje. Nei't se de middelbere skoalle ôfmakke hie, woe se earst in horeka-oplieding dwaan, mar troch har fassinaasje foar it medium fan 'e fotografy rekke se al ier behelle yn 'e seksyndustry. Fuort nei't se achttjin jier, en dêrmei mearderjierrich, wurden wie, sette Rival yn 2015 útein mei in wurkpaad as webcamgirl. 

Oan 'e ein fan augustus 2015 makke Rival har debút as pornoaktrise, mei in rol yn 'e pornografyske film *French Bukkake 2*, wêrfoar't se de skûlnamme Luna Loup brûkte. Se liet har ynskriuwe by Brillbabes, it grutste pornografyske ympressariaat fan Jeropa, dat fêstige is yn 'e Hongaarske haadstêd Boedapest. Rival lei har ta op it sjenre fan 'e lolitapornografy, en wûn dêrmei yn har heitelân Frankryk al rillegau in beskate populariteit. Neffens de Internet Adult Film Database (IAFD) hie Rival begjin 2019 yn mear as 130 films spile, al moat dêrby oantekene wurde dat de IAFD in Amerikaansk-oriïntearre database is, dêr't inkeld bûtenlânske produksjes yn opnommen wurde ynsafier't dy yn 'e Feriene Steaten útbrocht binne. It wiere tal films dêr't Rival yn spile hat, sil sadwaande nei alle gedachten heger lizze.

Hja hat fral wurke foar Jeropeeske filmstudio's, lykas it Frânske Vidéo Marc Dorcel, it Britske Killergram en it Sweedske Private. Fierders hat se yn 'e Feriene Steaten yn 't spier west foar studio's as Hustler Video, Evil Angel, Third Degree Films, Jules Jordan Video en Devil's Film, en foar pornografyske websiden as Reality Kings en Kink.com. Under har karriêre hat Rival gearwurke mei kollega-aktrises as Tiffany Doll, Arwen Gold en Henessy, en mei manlike tsjinspilers as Mike Adriano, Bill Bailey, Marco Banderas, Danny D, Erik Everhard, Richard Langin, David Perry en Rocco Siffredi.

Yn 2017 makke Rival foar it earst in crossover nei de mainstream-filmyndustry, mei in rol yn 'e Britske horrorfilm *Outbreak of the Dead*.

## Lichemsskaaimerken
Luna Rival is blank, mei brune eagen en brún hier. Neffens har offisjele opjefte is se 1.55&nbsp;m lang, mei in gewicht fan 45&nbsp;kg, en in natuerlike kupmaat 32A. Behalven de wenstige gatsjes troch de earlellen hat se ek in tongpiercing, in nâlpiercing en in piercing troch har lofterspien. Tatoeaazjes hat se lykwols net.

## Keppelings om utens
* Luna Rival op Twitter
* Biografy en filmografy fan Luna Rival yn 'e ''Internet Movie Database'' (IMDb)
* Biografyske gegevens en filmografy fan Luna Rival yn 'e ''Internet Adult Film Database'' (IAFD)
* Biografyske gegevens fan Luna Rival op ''FreeOnes''
Smoke Signal

"**Smoke Signal**" of "**Smoke Signals**" hat yn de Wikipedy ferskate betsjuttings:

**smoke signal(s)*, de Ingelske term foar "reeksynjaal" of "reeksynjalen"
## Oare betsjuttings
### Geografy
* Smoke Signal (Arizona), in plak yn 'e Amerikaanske steat Arizona
### Film
* ''Smoke Signals'' (film), in Amerikaanske film út 1998
### Muzyk
* ''Smoke Signals'' (album fan Smokey Robinson), in album fan Smokey Robinson út 1986
* ''Smoke Signals'' (album fan MDC), in album fan MDC út 1986
* ''Smoke Signals'' (liet fan Extreme), in liet fan Extreme út 1989
* ''Smoke Signals'' (liet fan Phoebe Bridgers), in liet fan Phoebe Bridgers út 2017
### Publikaasjes
* ''Smoke Signals'' (krante), de krante fan 'e Konfederearre Stammen fan de Grande Ronde Mienskip fan Oregon, in federaal erkende Yndiaanske stamme-organisaasje yn 'e Feriene Steaten
* ''Smoke Signals'' (tydskrift), it orgaan fan 'e Aborigines Advancement League, it organisaasje dy't de Australyske Aborizjinals fertsjintwurdiget
Frans Andriessen

**Franciscus Henricus Johannes Joseph (Frans) Andriessen** (Utrecht, 2 april 1929 – 22 maart 2019) wie in Nederlânsk politikus út namme fan de Katolike Folkspartij (KVP) en letter it Kristen-Demokratysk Appèl (CDA). Hast tweintich jier lang wied er heechlearaar Europeeske yntegraasje yn Utert.

## Biografy
Andriessen wie in soan fan politikus en fakbûnsman Jan Andriessen en wie in foaroansteand kristendemokraat út in katolike famylje. Foardat er de polityk yngie wied er direkteur fan in ynstitút foar de bou. Hy kaam yn 1967 foar de KVP yn de Twadde Keamer nei't syn heit dy ferlitten hie, en waard dêr ynearsten wurdfierder folkshûsfêsting.

### Politike karriêre
Andriessen folge Gerard Veringa yn 1971 op as partijlieder, doe't dy ûnferwachte ôfgean moast om reden fan sûnens. Hy late de KVP-Twadde Keamerfraksje ûnder it kabinet-Den Uyl, dêr't er kritysk oer woe, mar dat er wol loyaal stipe. Yn 1977 makke er beswier tsjin it ûntwer-regearakkoard mei de PvdA en waard er troch dy partij ôfwiisd als kandidaat foar Ekonomyske Saken. Yn it kabinet-Van Agt I, dat nei de mislearre formaasje-Den Uyl foarme waard, wied hy minister fan Finânsjes. Andriessen trede op 22 febrewaris 1980 ôf, omdat syn plan om de oerheidsfinânsjen mear ûnder kontrole te krijen net nei harke waard binnen syn eigen CDA-fraksje. Fraksjelieder Ruud Lubbers sei dat de tiid der noch net ryp foar wie. Andriessen waard dêrby net stipe troch de VVD-ficepremier Hans Wiegel. Twa jier letter waard in soartgelyk plan lykwols wol útfierd troch it kabinet Lubbers I.

Dêrnei waard er Europeesk Kommissaris foar hannelspolityk. Andriessen hie de namme fan in pragmatysk politikus.

Yn de perioade 1967-1981 wie er Twadde Keamerlid, CDA-fraksjefoarsitter yn de Twadde Keamer en lid fan de Earste Keamer en fan 1981-1993 trije terminen efterelkoar, yn ferskate funksjes, lid fan de Europeeske Kommisje.

Yn 1995 wie er foarsitter fan de kommisje dy't in nije koers útsette moast foar it CDA nei it ferlies fan de ferkiezingen en ferslach die yn it rapport *Nieuwe wegen vaste waarden*. Op it CDA-kabinetsformaasjekongres yn 2010 'liet er witte dat er tsjin de foarming fan in kabinet mei fernearen fan de PVV wie, om't dat neffens him bydrage soe oan de twaspjalt yn Nederlân.

Hy wie ek lid fan de ried fan advys fan The Rights Forum.

### Heechlearaar
Fan 1 maart 1990 oant 1 septimber 2009 wie Andriessen bysûnder heechlearaar Europeeske yntegraasje oan de Ryksuniversiteit Utert.
Deadeling

"**Deadeling**" of "**deadling**" hat yn de Wikipedy ferskate betsjuttings:

* deadeling, immen (almeast in man) dêr't net folle libben yn sit, in saai figuer of in omkoal
* deadeling, in somby
St. Marien (Limburch oan de Lahn)

De **Sint-Marijetsjerke** (Dútsk: *St. Marien*) is in katolike kleastertsjerke yn it easten fan Limburch oan de Lahn yn de Dútske dielsteat Hessen. De tsjerke makket diel út fan it yn 1892 stifte kleaster fan de Pallottinen, doedestiids de earste delsetting fan dy kleasteroarder yn Dútslân.

## Skiednis

De Marijetsjerke waard op 2 oktober 1927 troch de biskop Kiliaan fan it bisdom Limburch oan de Lahn ynwijd. Yn de Twadde Wrâldkriich waard drige mei it sluten fan de tsjerke mei't de Gestapo beslach lein hie op de kleastergebouwen. Troch yn 1943 fan de tsjerke in parochytsjerke te meitsjen koe tefoarren kommen wurde dat ek de tsjerke sletten waard. Yn de tiid fan it nasjonaalsosjalisme binne meardere paters en bruorren fan de kongregaasje oppakt en ferstoarn yn finzenissen of konsintraasjekampen. Ien fan harren wie pater Richard Henkes, dy't in skoft yn Limburch oan de Lahn tsjinne hat en yn Dachau ferstoarn is. De Marijetsjerke hat mei de rest fan it kleaster de status fan monumint.

## Arsjitektuer
Mei in grutte ynset fan de Pallotynske geastliken sels waard de tsjerke tusken 1925 en 1927 yn de styl fan it ekspresjonisme neffens in ûntwerp fan Jan Hubert Pinand boud. 

De noardeastlike kant docht oan in romaansk midsiuwsk westwurk tinken. De iepening yn it midden fan de gevel is yn twaën ferdield. Yn it ûnderste diel binne glês-yn-leadramen ynbrocht, wylst yn it boppeste diel iepenings foar de klokken binne. Troch de twa yn ferhâlding ta de machtige foargevel lytse spitsen waard bewust besocht it oertreffen fan de domtsjerke tefoarren te kommen.
## Ofbylden

Limburg an der Lahn, St. Marien, heechalter.jpg|*Heechalter*
Limburg an der Lahn, St. Marien, preekstoel.jpg|*Preekstoel*
Limburg an der Lahn, St. Marien, fesperbyld.jpg|*Piëta*
Limburg an der Lahn, St. Marien, oargel.jpg|*Oargel*
Kuorbalferiening SC Joure

**Kuorbalferiening SC Joure** is ûnderdiel fan omnyferiening SC Joure út De Jouwer. Yn 1905 begûn in oantal jonges yn flekke De Jouwer in fuotbalklup mei de namme “Olympia”. Dochs wurdt 20 maart 1920 oanhâlden as oprjochtingsdatum. Op dy dei waard fuotbalferiening “De Kooi” oprjochte. Letter folge in fúzje mei de roomsk-katholike fuotbalferiening “Friso”. Yn 1965 giene beide ferienings fierder ûnder de namme "SC Joure".
 
Yn 1971 besleaten kuorbalklup “De Jouwer” en SC Joure by elkoar te gean. Dêrom waard Kuorbalklup “De Jouwer” op 24 maaie 1971 opheft. In dei letter waard goedkarring jûn troch de leden en gie SC Joure as Omnyferiening fierder.
 
Yn 2021 bestiet de kuorbalôfdieling fan SC Joure út de folgende teams:
* 4 senioaren
* 1 junioaren
* 1 aspriranten
* 2 pupillen
*Kangoeroes
Hessel Douwes de Jong

**Hessel Douwes de Jong** (De Jouwer, 26 novimber 1802 - dêre, 14 jannewaris 1855) wie de soan fan Douwe Egberts en Lysbeth Mintjes. Nei it ferstjerren fan Lysbeth kaam it famyljebedriuw, de kompanjy ‘Weduwe Douwe Egberts’, yn hannen fan har fjouwer soannen Mintje, Thijs en Hessel, yn de mande mei Ruurd, in soan út it earste houlik fan Douwe Egberts. Ruurd begûn ûnder de namme 'R.D. de Jong‘ syn eigen saak yn kofje, tee en tabak. Doe't twa bruorren ferstoaren waard de kompanjy opheft en gie Hessel Douwes troch ûnder de âlde namme 'Firma Weduwe Douwe Egberts'. 

Yn 1829 troude hy mei Claaske Johannes Schaap fan De Jouwer en krige mei har acht bern. Fjouwer soannen en fjouwer dochters. Ien fan de dochters ferstoar jong, fan de jonges ferstoar ien by it swimmen. Yn 1831 kocht Hessel in keapmanshûs op it hjoeddeiske persiel Midstrjitte 99. Hy hie dêr in gruthannel yn destilleard.
De beide âldste jonges, Douwe en Johannes, krigen in oplieding yn it tabaksferwurkingsfak doe't Hessel noch mei-eigener fan de saak wie. Yn 1845 kamen se definityf yn it bedriuw. Mem Klaaske ferstoar 48 jier âld, Hessel ferstoar yn 1855 twa jier nei har. Harren âldste soan Douwe wie doe 23 jier en waard tasjend foud oer syn minderjierrige bruorren en susters. Johannes, de twadde soan, wie 21 en naam twa jier letter it bedriuw oer.
Badmintonferiening VKH

**Badmintonferiening VKH** is in badmintonferiening op De Jouwer.

De feriening is fuortkomd út de eardere omnysportferiening VKH, in ôfkoarting fan *Vriendschap, Kracht en Hygiëa*. De badmintonôfdieling waard oprjochte yn 1975. Nei de bou fan sporthal de Stuit yn 1975 koe allinnich sealromte oanfrege wurde as nije ôfdieling fan VKH dy’t de spyltiden oanfrege. By VKH wiene eartiids ek ôfdielings gymnastyk, follybal, basketbal en hânbal ûnderbrocht. Yn augustus 1977 sluet de badmintonferiening him oan by it Nederlânske Badminton Bûn. Yn dat seizoen spilen twa teams mei yn de kompetysje. Doe’t de omnyferiening opheft waard op 1 jannewaris 1993 waard de badmintonôfdieling in selsstannige feriening.
Follybalferiening CSC

**Follybalferiening CSC** is ûnderdiel fan omnysportferiening CSC fan De Jouwer. De omnyferiening hie yn 2018 ûngefear 380 leden. CSC hat neist in follybalôfdieling ek in gymnastykôfdieling. De gymnastykôfdieling waard yn oktober 1928 oprjochte as *Christelijke Sport Centrale*. 
 
De dames senioren fan CSC spylje yn 2019 mei twa teams op rayonnivo. Dames-1 spilet tredde klasse en dames-2 spilet fjirde klasse. It manljusteam spilet yn de tredde klasse. De feriening hat ek in ôfdieling rekreanten foar froulje en manlju. De klupkleuren binne giel en blau. De klup spilet en treent yn sporthal 'De Stuit'.
Spûkgûlen

Mei de oantsjutting **spûkgûlen** (âlde stavering: **spoekgûlen**) wurdt ferwiisd nei de fokalisaasjes fan beskate hûneftigen. Yn 'e regel giet it dêrby om fokalisaasjes fan 'e grize wolf, de hûn (dy't fan 'e grize wolf ôfstammet) of (yn allinne yn Noard-Amearika) fan 'e prêrjewolf. Soms wurde ek de fokalisaasjes fan foksen sa oantsjut. Yn oare dielen fan 'e wrâld kin it om oare hûneftigen gean, lykas yn Afrika om 'e hyenahûn, yn Afrika en dielen fan Aazje om ien fan 'e ûnderskate soarten jakhalzen en yn Austraalje om 'e dingo.

Spûkgûlen dogge hûneftigen, benammen wolven, oer it algemien by nacht; dêrom sprekt men soms ek wol fan 'gûlen nei de moanne'. By spûkgûlen rjochtsje de bisten de kop omheech en bringe dan in heechtoanich gejank fuort dat fier draacht. Sok spûkgûlen wurdt faak yn groepen dien (by wolven) en oare bisten fan deselde soarte hawwe faak de oanstriid om te 'antwurdzjen' as se yn 'e fierte spûkgûlen hearre.
Redemption

**redemption*, it Ingelske wurd foar "rêding" of "ferlossing"

## Oare betsjuttings
### Films
* ''Redemption'' (film út 1917), in Amerikaanske stomme film út 1917
* ''Redemption'' (film út 1930), in Amerikaanske film út 1930
* ''Redemption'' (film út 2009), in Amerikaanske film út 2009
* ''Redemption'' (film út 2012), in Amerikaanske koarte dokumintêre út 2012
* ''Hummingbird'' (film), ek bekend as *Redemption*, in Britske film út 2013

* *[[The Shawshank Redemption]]*, in Amerikaanske film út 1994
* **, in Amerikaanske tillefyzjefilm út 2004
* *[[The Raid: Redemption]]*, in Yndonezyske film út 2011, ek bekend as *The Raid*

### Literatuer
* ''Redemption'' (roman fan Tariq Ali), in roman fan Tariq Ali út 1990
* ''Redemption'' (roman fan Leon Uris), in roman fan Tariq Ali út 1995
* ''Redemption'' (roman fan Howard Fast), in roman fan Howard Fast út 1999
* ''Redemption'' (roman fan Mel Odom), in roman fan Mel Odom út 2000
* ''Redemption'' (koart ferhaal), in koart ferhaal fan Patricia Briggs út 2014

### Muzyk
#### Bands
* Redemption (band), in Amerikaanske rockband
#### Albums
* ''Redemption'' (album fan Useless ID), in album fan Useless ID út 1994
* ''Redemption'' (album fan White Heart), in album fan White Heart út 1997
* ''Redemption'' (album fan Vomitory), in album fan Vomitory út 1999
* ''Redemption'' (album fan Benzino), in album fan Benzino út 2003
* ''Redemption'' (album fan Redemption), in album fan Redemption út 2003
* ''Redemption'' (album fan GRITS), in album fan GRITS út 2006
* ''Redemption'' (album fan Chris Volz), in album fan Chris Volz út 2007
* ''Redemption'' (album fan Walls of Jericho), in E.P. fan Walls of Jericho út 2008
* ''Redemption'' (album fan Huey), in album fan Huey út 2010
* ''Redemption'' (album fan PRo), in album fan PRo út 2010
* ''Redemption'' (album fan Ektomorf), in album fan Ektomorf út 2010
* ''Redemption'' (album fan Josh Gracin), in album fan Josh Gracin út 2011
* ''Redemption'' (album fan Before Their Eyes), in album fan Before Their Eyes út 2012
* ''Redemption'' (album fan Dawn Richard), in album fan Dawn Richard út 2016
* ''Redemption'' (album fan Jay Rock), in album fan Jay Rock út 2018
#### Lieten
* ''Redemption'' (liet fan Johnny Cash), in liet fan Johnny Cash út 1994
* ''Redemption'' (liet fan Switchfoot), in liet fan Switchfoot út 2003
* ''Redemption'' (liet fan The Devil Wears Prada), in liet fan The Devil Wears Prada út 2006
* ''Redemption'' (liet fan Gackt), in liet fan Gackt út 2006
* ''Redemption'' (liet fan August Burns Red), in liet fan August Burns Red út 2007
* ''Redemption'' (liet fan Shadows Fall), in liet fan Shadows Fall út 2007
* ''Redemption'' (liet fan For Today), in liet fan For Today út 2008
* ''Redemption'' (liet fan Jesse Jagz), in liet fan Jesse Jagz út 2013
* ''Redemption'' (liet fan Sigma and Diztortion), in liet fan Sigma and Diztortion út 2015
* ''Redemption'' (liet fan Drake), in liet fan Drake út 2016
* *[[The Redemption]]*, in liet fan Brooke Hogan út 2009
* *[[Redemption Song]]*, in liet fan Bob Marley út 1980
Slot

* slot (befeiligingsmeganisme), in meganisme dêr't in doar of in foarwerp mei ôfsletten wurde kin
* slot (bouwurk), in kastiel
* slot (betooch), in slotwurd, epilooch of konklúzje yn in mûnling of skriftlik betooch
* it Ingelske wurd foar "skreef", "langwerpige nauwe iepening"
**slot (loftfeart), in term yn 'e ynternasjonale loftfeart foar opstigings- en lâningsrjochten op in beskate lofthaven
**slot (kompjûter), in posysje foar in útwreidingskaart yn in kompjûter
* SLOT (omrop), in eardere lokale omrop yn 'e gemeente Tegelen (Limburch)
Thierry Baudet

**Thierry Henri Philippe Baudet** (Hiemstee, 28 jannewaris 1983) is in Nederlânsk politikus, skiedkundige, skriuwer en jurist. Hy is de oprjochter en foarman fan de politike partij Foarum foar Demokrasy. Sûnt 23 maart 2017 sit er as fraksjefoarsitter foar dy partij yn de Twadde Keamer.
Blanche Bradburry

**Blanche Bradburry**, echte namme ûnbekend (yn Tsjechje, 15 septimber 1988), is in Tsjechysk neakenmodel en pornografysk aktrise. Hja hat yn it ferline ek wol gebrûk makke fan 'e artystenammen Barbie, Blanche B., Beata, Generosa en Hotblanche. Bradburry sette yn 2012 útein mei in wurkpaad yn sawol de Jeropeeske as de Amerikaanske pornoyndustry en spile sûnt yn frijwat films. 

## Libben en karriêre
Bradburry waard yn 1988 berne earne yn 'e Tsjechyske Republyk. Yn 2012, doe't se 24 jier wie, makke se har debút yn in pornografyske film. Neffens de Internet Adult Film Database (IAFD) hie se begjin 2019 yn mear as 175 films spile, hoewol't dêrby oantekene wurde moat dat de IAFD in Amerikaanske database is, dy't inkeld bûtenlânske films opnimt ynsafier't dy't yn 'e Feriene Steaten útbrocht binne. It kin dêrom skoan dat it eigentlike tal films dêr't Bradburry yn spile hat, in stik heger leit.

Yn Jeropa wurke Bradburry in protte foar de webside LegalPorno, dêr't se mei mear as fyftich sênes (anno juny 2018) de bêst ferkeapjende aktrise wie. Dêrnjonken wie se yn Jeropa ek aktyf foar labels as it Frânske Vidéo Marc Dorcel, it Sweedske Private, it Dútske Magmafilm, it Nederlânske Video Art Holland en it yn Spanje fêstige Woodman Entertainment, fan regisseur Pierre Woodman.

Oare kant de Atlantyske Oseaan wurke Bradburry foar it Kanadeeske Mile High Media en foar promininte Amerikaanske filmstudio's as Penthouse, Evil Angel en Pure Play Media. Ek wie se dêr wol yn 't spier foar pornowebsiden op it ynternet, wêrûnder BangBros, Reality Kings en Brazzers. Yn augustus 2016 wie hja de Live-Strip Girl of the Month. Under har karriêre hat Bradburry gearwurke mei kollega-aktrises as Britney Amber, Alexis Brill, Arwen Gold, Henessy, Luna Rival, Marina Visconti en Jessie Volt, en mei manlike tsjinspilers as Danny D, James Deen, Erik Everhard, Keiran Lee, David Perry, Rocco Siffredi en Nacho Vidal.

## Lichemsskaaimerken
Blanche Bradburry is blank, mei blauwe eagen en blûn hier. Neffens har offisjele opjefte is se 1.68&nbsp;m lang, mei in gewicht fan 55&nbsp;kg, en cupmaat 34DD, dêr't se begjin 2016 in boarstfergruttingsoperaasje foar ûndergien hat. Oarspronklik hie se in C-cup. Behalven de wenstige gatsjes troch de earlellen hat se ek in piercing troch har klitoris. Fierders hat se in tatoeaazje fan in mûs oan 'e lofterkant fan har ûnderbûk, en noch ien fan 'e draak mei tekst tusken har skouderblêden.

## Keppelings om utens
* Blanche Bradburry op Twitter
* Biografy en filmografy fan Blanche Bradburry yn 'e ''Internet Movie Database'' (IMDb)
* Biografyske gegevens en filmografy fan Blanche Bradburry yn 'e ''Internet Adult Film Database'' (IAFD)
* Biografyske gegevens fan Blanche Bradburry op ''FreeOnes''
Hollow

**hollow*, it Ingelske wurd foar "hol" of "holte"
## Oare betsjuttings
### Films
* ''Hollow'' (Amerikaanske film út 2011), in Amerikaanske dramafilm út 2011
* ''Hollow'' (Britske film út 2011), in Britske horrorfilm út 2011
* ''Hollow'' (film út 2014), de Ingelske titel fan in Fjetnameeske horrorfilm út 2014

### Literatuer
* ''Hollows'' (romansearje), in romansearje fan Kim Harrison
* ''Hollow'' (koart ferhaal), in koart ferhaal fan Patricia Briggs út 2014

### Muzyk
#### Bands
*Hollow (band), in Sweedske metalband
#### Albums
* ''Hollow'' (album fan Cesium 137), in album fan Cesium 137 út 2006
* ''Hollow'' (album fan Digital Summer), in E.P. fan Digital Summer út 2008
* ''Hollow'' (album fan Cut Off Your Hands), in album fan Cut Off Your Hands út 2011
#### Lieten
* ''Hollow'' (liet fan Pantera), in liet fan Pantera út 1992
* ''Hollow'' (liet fan Submersed), in liet fan Submersed út 2004
* ''Hollow'' (liet fan Godsmack), in liet fan Godsmack út 2006
* ''Hollow'' (liet fan Theatre of Tragedy), in liet fan Theatre of Tragedy út 2009
* ''Hollow'' (liet fan Parkway Drive), in liet fan Parkway Drive út 2010
* ''Hollow'' (liet fan Alice in Chains), in liet fan Alice in Chains út 2013
* ''Hollow'' (liet fan Breaking Benjamin), in liet fan Breaking Benjamin út 2015
* ''Hollow'' (liet fan Tori Kelly), in liet fan Tori Kelly út 2015
* ''Hollow'' (liet fan Mayday Parade), in liet fan Mayday Parade út 2015
Leonard George (akteur)

**Leonard George** (folút: **Leonard Henry George**; ek wol: **Chief Leonard George** neamd, Ingelsk foar "opperhaad Leonard George"; North Vancouver, 18&nbsp;augustus 1946 – yn Britsk-Kolumbia, 6&nbsp;desimber 2017) wie in Kanadeesk akteur fan etnysk Yndiaanske komôf. Hy wie de soan fan 'e bekendere akteur Dan George. Syn bekendste rollen hie Leonard George yn 'e films *[[Little Big Man (film)|Little Big Man]]*, *[[Smoke Signals (film)|Smoke Signals]]* en *Kevin of the North*.

## Libben en karriêre
### Komôf
Leonard George waard yn 1946 berne yn it Burrard Inlet Reservaat 3, yn it distrikt North Vancouver (net te betiizjen mei de stêd mei deselde namme), fuort benoarden Vancouver yn 'e Kanadeeske provinsje Britsk-Kolumbia. Hy wie in etnyske Tsleil-Wautût en in lid fan 'e Tsleil-Wautût Naasje, dêr't syn heit Dan George fan 1951 oant 1963 it opperhaad fan wie.

### Karriêre
As akteur makke Leonard George syn debút yn 'e Amerikaanske westernfilm *[[Little Big Man (film)|Little Big Man]]*, út 1970, dêr't syn heit ek yn spile. Hy fertolke dêryn de rol fan in Kriesk ferkenner foar it Amerikaanske Leger. Neitiid tsjinne er in skoft as it opperhaad fan 'e Tsleil-Wautût Naasje, en yn 'e twadde helte fan 'e 1980-er jierren pakte er it aktearjen wer op mei in gastrol yn in ôflevering fan 'e Amerikaanske aksjesearje *MacGyver*, yn 1987. 

Oare gastrollen hie George yn ôfleverings fan searjes as *Stargate SG-1* (1998), *The Crow: Stairway to Heaven* (1998), *Call of the Wild* (2000), *Peacemakers* (2003), en *The Chris Isaak Show* (2004). Hy spile Leonard Red Crow yn 'e film *Man of the House*, út 1995. Ien fan syn bekendste rollen hied er yn 1998 yn 'e dramafilm *[[Smoke Signals (film)|Smoke Signals]]*, as Lester Fallsapart. In oare bekende rol spile er yn 2001 yn 'e film *Kevin of the North*.

Oare films dêr't George yn te sjen wie, wiene *Skins* (2002) en *The Stickup* (2002). Yn 'e tillefyzjesearje *Moose TV* hied er yn 2007 yn fiif ôfleverings in weromkearende rol as Ernie. Fierders spile er yn 'e tillefyzjefilm *DreamKeeper* (2003), de dramasearje *Northern Town* (2006), en de minysearje *Klondike*, oer de Goudkoarts fan Klondike, wêryn't er de rol in âldere Tlingit-jager fertolke. Ek wurke er mei oan ferskate dokumintêres.

### Priveelibben
Leonard George wie troud mei syn frou Susan, mei wa't er fiif bern hie. As in âldste fan 'e Tsleil-Wautût stied er bekend om syn wiisheid, gefoel foar humor en syn krewearjen om 'e kultuer en natuerlike helpboarnen fan syn folk te beskermjen.

## Keppelings om utens
*  Folsleine filmografy fan Leonard George yn 'e ''Internet Movie Database'' (IMDb)
Hotel Van Terwisga

**Hotel Van Terwisga** wie in earder hotel oan de Midstrjitte 91 op De Jouwer. It hotel stie neist it âlde postkantoar út 1904.

De foargonger fan it hotel wie it 'Zeverijnshûs' fan Sies Jacobs van der Zee. Yn 1808 organisearre Lammert Gerrits Zeverein, de kastlein fan it "Zeverijnshûs" al in draverij foar hynders, mei as priis in sulveren swipe en in pear gouden spoaren. Op 18 jannewaris 1864 ferkocht hy 'Het zeer beklante, welgelegene en van ouds gerenommeerde Logement Het Zeverijnshuis'. 

## Trije generaasjes Van Terwisga
It Zeverijnshûs hûs waard troch notaris Wybren Arend Evertsz fan Aldeboarn ferkocht foar *f* 11.200,- oan Gozen van Terwisga. It hotel soe dêrnei langer as in iuw in Van Terwisga as gasthear ha foar passanten en foar it Jouster ferieningslibben. Sa spile bygelyks de Fryske Krite De Jouwer hjir de jierlikse útfierings foar de leden. Gozen van Terwisga wie in keapman, nôt- en pelmoolner út Terbant. Hy wenne yn it hotel as kastlein mei syn frou en njoggen bern. 

Doe't hy op 1 oktober 1872 ferstoar naam syn soan Robert (Bertus) Adrianus (1902-1922) it bedriuw oer. Bertus wie troud mei Fokje Boonstra en begûn mei in slachterij efter it hotel. 

Nei syn ferstjerren, op 18 september 1922, moasten syn beide soannen in kar meitsje. Anne van Terwisga soe mei syn frou Johanna Romkema it hotel beheare en syn broer Gozen waard boer. Anne van Terwisga ferstoar op 27 desimber 1971, syn soan Robert Adreanus Eduard (Rob) wie doe al gasthear yn it âlde Zeverijnhûs, dat yn 1964 in iuw eigendom wie fan trije generaasjes Van Terwisga. Rob bleau oant 1986 yn it hotel dat yn 1986 sloopt waard foar de bou fan in winkel fan Albert Heijn.
Aksjesearje

In **aksjesearje** is in sjenre fan tillefyzjesearjes wêryn't de protagonist (of protagonisten) te meitsjen kriget mei in rige útdagings dy't er mei lichaamlike prestaasjes oerwinne moat. Dêrby docht him yn elts gefal geweld foar (meastal sawol yn 'e foarm fan fjoergefjochten as man-tsjin-mangefochten), en faak ek gefaarlike efterfolgings. De protagonist fan in aksjesearje is faak in held of heldinne dy't it opnimt tsjin in grutte oermacht oan fijannen, wêrby't hy of sy kear op kear foar syn of har libben (of dat fan oaren) fjochtsje moat. De aksjesearje is nau besibbe mei it sjenre fan 'e aventoeresearje en omfiemet faak ek eleminten fan 'e skriller. It is fierders de tillefyzjewjergader fan 'e aksjefilm. It sjenre fan 'e aksjesearje ûntstie yn 'e 1970-er jierren, doe't de tillefyzjeyndustry yn 'e Feriene Steaten almar mear gebrûk begûn te meitsjen fan special effects en fan gefaarlike sênes dy't útfierd waarden troch stuntlju.
Dan George

* Dan George (opperhaad) (1899-1981), in Kanadeesk akteur, dichter, aktivist en opperhaad fan 'e Tsleil-Wautût Naasje
* Dan George (byldhouwer) (1943), in Amerikaansk byldhouwer
* Dan George (rugbyspiler) (1986), in Welsk rugbyspiler
Leonard George

* Leonard George (akteur) (1946-2017), in Kanadeesk akteur
* Leonard George (Amerikaansk fuotbalspiler) (±1950), in Amerikaansk spiler fan Amerikaansk fuotbal
* Leonard George (psycholooch) (1957), in Kanadeesk psycholooch